● Akureyringar verða við áskorun Eyjamanna ● Kraftur og Akureyringar perla armbönd sunnudaginn 6. maí ● Ný armbönd sem eru í íslensku fánalitunum Sunnudaginn 6. maí milli kl. 13 og 17 verður ÍBA og Kraftur með perluviðburð í Íþróttahöllinni Akureyri og eru allir Akureyringar hvattir til að koma og leggja hönd á plóg . Nýverið fór Kraftur til Vestmannaeyja og perlaði með Eyjamönnum og ÍBV , þar sem öll eyjan sýndi stuðning í verk og perlaði með Krafti . Samtals voru 1538 armbönd perluð og eftir viðburðinn skoruðu Eyjamenn á Akureyringa og íþróttafélögin þar að ná af þeim perlubikarnum . Sem stendur er Perlubikarinn í höndum Eyjamanna en nú geta Akureyringar náð honum af þeim en Perlubikarinn hljóta þeir viðburðarhaldarar sem að ná að perla sem flest armbönd . ÍBA og Kraftur hvetja alla Akureyringa sem og leikmenn og stuðningsmenn allra íþróttafélagana að taka höndum saman og þátt í þessu skemmtilega verkefni . Öll armböndin eru perluð í sjálfboðavinnu og því mikil hugsjón bakvið hvert armband . Allur ágóði af sölu armbandanna rennur til Krafts - stuðningsfélag fyrir ungt fólk sem greinst hefur með krabbamein og aðstandendur og er hægt að kaupa armböndin líka strax á staðnum . Það verður að sjálfsögðu heitt á könnunni og hlakkar forráðamenn Krafts og ÍBA til að sjá sem flesta í Íþróttahöllinni við Skólastíg , gengið inn suðurmegin .